בר מצווה אנטולי

עונה 4, פרק 4

אנטולי עולה לתורה.

**בר מצווה אנטולי** הוא הפרק הרביעי בעונה הרביעית של קופה ראשית והפרק השישים וארבעה בסדרה בסך הכול.

## תקציר

ניסים מציע ללמד את אנטולי לבר מצווה מאוחרת. אסתי יוצאת למלחמה באויב הכי גדול שלה - הווליום של כוכבה.

## עלילה

הפרק מתחיל בסצנה בה ניסים מלמד את איתיצ'וק את הפרשה שלו. שינקין שואל את ניסים כמה הוא מרוויח מזה, והוא נוזף בו על זה שהוא חושב רק על כסף, אבל אז מגלה שהוא לוקח בדרך כלל מעל 500 ש"ח, וחושף את בצע הכסף שלו.

אנטולי נכנס לחדר ומנסה לעזור להרגיע את איתיצ'וק. איתי מבקש עזרה בזכירת הטעמים, אך אנטולי מגיב בצורה משונה שגורמת לניסים להבין שהוא לא עלה לתורה. אנטולי מספר שהמורה ביקש כסף שלא היה להם. ניסים שואל אותו מתי יום ההולדת שלו, ואנטולי אומר שבקרוב. ניסים מציע לעשות לו בר מצווה, שאנטולי בהתחלה חושב שהוא רוצה לשדך עם גברת גולגול, שהוא חושב שהיא נשואה.

אנטולי וניסים מתראיינים. אנטולי מתרגש לקראת בר המצווה שלו ואומר שסוף סוף הוא יהיה יהודי אמיתי, וניסים מתשאל אותו בצחוק על האם הוא באמת יהודי אמיתי. אנטולי נרתע ונעלב.

אסתי מנסה ללמוד למבחן הגמר שלה בסטטיסטקה, שאם לא תעבור תאלץ לחזור על התואר שוב בשנה הבאה, אך כוכבה לא מפסיקה לצעוק ולשיר בקולי קולות. אסתי מתייאשת, מאחלת לכוכבה מוות ועוזבת את הקופה.

ניסים נושא נאום על כך שאנטולי סוף סוף יהיה יהודי אמיתי ומציג אותו לפרשה שלו, פרשת "וירא". ניסים מתחיל לחזן, ואנטולי חוזר אחריו בזיופים. ניסים מיואש ואומר שאנטולי מפקשש בטעמים ובהגייה, אך מנחם את עצמו בזה שהפרשה קצרה.

אסתי ממשיכה לנסות ללמוד בהפסקה שלה, אך כוכבה ממשיכה לצעוק בשיחת טלפון עם מישהו, בה היא מספרת על כך שלקוח, ייתכן שאמנון, דיבר איתה על פרינציפ. שינקין שואל אותה אם היא דיברה עם כוכבה על זה, אך היא חוששת. בסוף היא משתכנעת ומבקשת מכוכבה להנמיך את הווליום, אך היא מתעצבנת עלייה ופונה לצ'יבוטרו בשאלה אם היא רועשת. צ'יבוטרו מתעלם מהשאלה וכוכבה לוקחת את זה כצדקה שלה. היא מתלוננת לשינקין ומספרת שמאז גיל קטן היא סובלת מאפליה בגלל הקול שלה.

ניסים ממשיך לנסות ללמד את אנטולי את הפרשה שלו, אך אנטולי ממשיך לזייף ולשבש את המילים. ניסים נוזף בו על כך שהוסיף את המילה "טאק", אבל אנטולי מכחיש שאמר אותה. אנטולי ממשיך לחזור על ההפטרה בשיבוש. ניסים אומר לשינקין שהוא מתחרט על ההחלטה להעלות את אנטולי לתורה.

אסתי ממשיכה ללמוד בקצבייה. ניסים נבהל כי הוא לא מצפה לראותה שם, וכשהיא מספרת לו על הבעיה שלה עם כוכבה, הוא אומר לה שהיא צריכה לראות אותה בהופעה של האחים זוארץ. כשאנטולי נכנס, הוא גוער בה ואומר שהוא מנסה ללמוד לבר המצווה שלו.

אנטולי ממשיך ללמוד את ההפטרה שלו, אך הפעם ניסים משתמש בסוכריות וסרגל כדי לנסות לגרום לו להתפטר. ניסים מייעץ לאישה שבנה בן העשר צריך להתחיל ללמוד לעלייה שלו לתורה. אנטולי מספר לניסים שהוא דיבר עם מאשה והוא רוצה להשקיע יותר בפרשה, בניגוד גמור לציפיות של ניסים. הוא אף מדפיס פלייר של קצב נינג'ה.

ראמזי מציג לכוכבה את הנוסחה החדשה שלו שלקחה שנתיים לפתח לחומר ניקוי. אסתי מגיעה עם זוג כרטיסים לאחים זוארץ ודוחפת את ראמזי בדרך אליהם, מה שגורם לחומר שלו להישפך. היא אומרת לו לשמור יותר טוב על החומרים שלו והוא מסכים. על הספה של שינקין היא אומרת שהיא לא מבינה את האחים זוארץ אך אוהבת אותם מאוד.

בניסיון לשבור את אנטולי, ניסים אומר לו שאסור לו להתקלח, להתגלח, לשטוף ידיים בכיור הבשרי, לשים ג'ל בתואנה שהמולדובנים הכי מחמירים בג'ל ולקיים תשמיש המיטה. אנטולי מתרעם אך בסוף נענה לבקשה.

טיטינסקי מגיע לקופה של כוכבה, והיא צרודה לחלוטין לאחר ההופעה של האחים זוארץ. הוא טועה לחשוב שהיא מחקה אותו. אסתי שמחה בגלל השקט. טיטינסקי מסרב לשלם 30 אגורות בטענה שהם בכל מקרה יחזירו לו אחר כך את הכסף בפיקדון על הבקבוק. כוכבה מתחילה לקלל אותו, אבל אין לה קול. אמנון לועג לה ואומר לה "נגמרו לך הבטריות" ומושיט לה חבילת בטריות. היא מתכוונת להעביר אותן והוא עוצר בעדה.

כוכבה מראה לשינקין שלט שעליו כתוב "הזמיר קולו נדם". לקוחה מתלוננת שכוכבה העבירה לה מוצר שלא רצתה, והיא כותבת לה "למה לא שמת חוצץ?" הלקוח שרצה לקנות את הגבינה מתלונן אף הוא, ואומר שהוא רוצה את הגבינה הזו, וכוכבה כותבת "אז תגורו יחד ❤️️". הלקוחות שואלים אותה לשמה ומבקשים לקרוא למנהל. כוכבה משקרת ששמה אסתי.

אנטולי נתקל באיתיצ'וק שיש לו ג'ל בשיער, והוא מיוזע ומלוכלך. הוא אומר לו להוריד אותו לפני שניסים יראה, אבל איתי לא מבין על מה הוא מדבר. כשניסים מגיע הוא אומר שזה לא תקף לאיתי כי הוא ספרדי ואנטולי אשכנזי. איתי מעיר שהוא חצי-חצי וניסים משתיק אותו. אנטולי שואל את ניסים מה קורה פה. ניסים מתוודה שיש לו "פרסטיז'" בבית הכנסת והוא לא יכול להרוס אותו. אנטולי נעלב ואומר שאולי עדיף לו להישאר בעולם הילדים אם זהו עולם המבוגרים ויוצא מהחדר. ניסים בא בטענות לאיתי שדווקא היום שם ג'ל.

אסתי יושבת על ספסל ולומדת באמצעות אפליקציית טקסט טו ספיץ'. כוכבה מגיעה ושואלת אותה מה זה, ואסתי שועה לשאלה ומסבירה. כוכבה מתחילה להשתמש באפליקציה בעמצה ואף רבה עם אמנון באמצעותה. אמנון מבקש לקרוא למנהלת וכוכבה קוראת לה "פצלוחה לקופה 2" ואז "לעמדה 2" לאחר שהאפליקציה מקריאה את המילה בפ' רפה. אסתי מבקשת ממנה להנמיך את הווליום של האפליקציה, אך כוכבה מסרבת ואומרת שאם תעשה זאת רוח הדברים לא תועבר כמו שצריך, ואז מאחלת לה בהצלחה במבחן, "יא גזענית".

ניסים ואנטולי נוסעים יחד במכונית. ניסים מנסה ליצור שיחה אבל אנטולי שותק. לפתע ניסים עוצר ברחבת בית הכנסת, שם מחכים עובדי הסופר ומוחאים לאנטולי כפיים. ראמזי נושק ללחיו. אנטולי שואל אם הוא לא עושה בושות, וניסים אומר לו שאחים לא עושים בושות.

אנטולי עולה לתורה בזיופים ושיבושים. הרב מבולבל. לאחר שהוא מסיים את ההפטרה, כולם מריעים וזורקים עליו סוכריות. אמנון מרים אותן מהרצפה. גברת יצחקי פוצחת בצהלולים וכוכבה מצטרפת באפליקציה.

שינקין שואל את אמנון למה הוא בבית הכנסת, והוא בתגובה שואל מה הם עושים שם ואומר שאמא שלו לא מרשה סוכר בבית ולכן הוא מגיע לבית הכנסת בכל יום חמישי. שינקין מחמיא לניסים שהסכים לסכן את התדמית שלו בבית הכנסת למען אנטולי והוא עונה שבשביל זה יש חברות. הרב עובר לידו ושינקין שואל אותו מי זה. ניסים אומר שאין לו מושג, ושינקין שואל אותו אם זה לא הרב שלו. ניסים עונה בשלילה ואומר שהוא הביא את אנטולי לבית כנסת של אשכנזים בו אף אחד לא מכיר אותו, שנאמר "ברוך שפטרנו מעונשו של זה".

אנטולי מצטרף אליהם וניסים פונה אליו בחוסר נעימות מזויף ואומר שנהוג שהתלמיד ייתן למורה כמה שקלים. אנטולי שואל כמה, וניסים אומר לו "כמה שאתה מרגיש". אנטולי נותן לו 200 ש"ח ואומר לו "כשמגיע מגיע". ניסים דוחק בו לתת עוד ועוד כסף וניסים הולך לשלם עוד כמה חובות.

## קאסט

### ראשי

* קרן מור - **כוכבה שביט**
* נועה קולר - **שירה שטיינבוך**
* דב נבון - **אמנון טיטינסקי**
* אמיר שורוש - **ראמזי עבד ראמזי**
* יניב סוויסה - **ניסים שמעוני**
* דניאל סטיופין - **אנטולי קירילנקו**
* יעקב בודו - **מרדכי צ'יבוטרו**
* דורית לב ארי - **שוני סטרטינר** (קרדיט בלבד)
* מיה לנדסמן - **נעמי לוי** (קרדיט בלבד)
* רודי סעדה - **נתן פרנקו** (קרדיט בלבד)
* יגאל עדיקא - **אביחי גרציאן**
* אביבה נגוסה - **אסתי צגאי**

### משני

* ענת פטלסקי - **גברת יצחקי**
* לידיה טרנבסקי - **מאשה קירילנקו**
* רועי מהבד - **איתי "איתיצ'וק"**
* אנטה היימין - לקוחה
* אורן שקדי - **אורן שינקין**

## ציטוטים

* שינקין: **מה, נגיד 200 שקל?**
 ניסים: **בחתונה שלך שיביאו לך מאתיים שקל! זה מה שאתה חושב שאני שווה?!**
 שינקין: **600? 800? 1000?!**
 ניסים: **אם זה מה שהם מרגישים, אז באהבה, זה שלהם.**
* **כל היום היא בוכה על גזענות, בסוף היא הכי גזענית שיש! זה גזענות על רקע ווליום!** - כוכבה
* **כשקיבלתי מחזור כל המחזור ידע!** - כוכבה
* **אנטולי הוא כמו משה, כבד פה וכבד לשון, אבל בניגוד למשה הוא גם כבד מוח** - ניסים
* **בהצלחה במבחן, יא גזענית** - כוכבה

## טריוויה

* פרק זה נדחה בשל המצב הביטחוני. בעקבות זאת הוא גם הועלה במלואו ולא בפורמט של שידור חי.
* אביחי מופיע ללא שורות בפרק הזה.
* גברת יצחקי לא אומרת "גועל נפש" בפרק זה.